உதாரணம் வேய்கடிது, வேர்கடிது, வீழ்கடிது- சிறிது, தீது, பெரிது- ஞான்றது, நீண்டது, மாண்டது, யாது, வலிது என வரும். வேய்ஙனம், வேர்ஙனம், வீழ்ஙனம் எனவும் ஒட்டுக. வேய்யாது என்புழி உடனிலையாதலான் யகரம் ஒழித்து ஒட்டுக. நூற்பா:30 (மெய்ந்நிலை) மெய்ந்நிலைச் சுட்டி னெல்லா வெழுத்துந் ()             மெய்ந்நிலைச் சுட்டின் எல்லா எழுத்தும் தம்முற் றாம்வரூஉம் ரழவலங் கடையே. (30)       தம் முன் தாம் வரூஉம் ர ழ அலங்கடையே. இது நிறுத்தமுறையானே உடனிலைமயக்கம் ஆமாறு உணர்த்துதல் நுதலிற்று. இதன்பொருள் மெய்ந்நிலை சுட்டின்= பொருள்நிலைமைக் கருத்தின்கண்; எல்லா எழுத்தும் தம் முன் தாம் வரும்= எல்லா மெய்யெழுத்தும் தம்முன்னே தாம் வந்து மயங்கும்; ரழ அலங்கடை= ரகார ழகாரங்கள் அல்லாத விடத்து. (ஏகாரம் ஈற்றசை).